Randy Crawford
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Randy Crawford er en amerikansk sanger. Hun var en av de mest populære pop/soulartistene i Norge på 1980-tallet, ikke minst på grunn av sitt samarbeid med den norske gruppa Lava. Hennes varme, sjelfulle, gospelinspirerte stemme har spesielt gitt henne suksess med romantiske ballader.
Hun vokste opp i Cincinnati og albumdebuterte i 1976, men ble for alvor kjent gjennom sitt samarbeid med jazzrockbandet The Crusaders i 1979, da Street Life ble en stor internasjonal hit.Crawfords største britiske solohits er One Day I'll Fly Away (1980), You Might Need Somebody (1981), Rainy Night In Georgia (1981) og Almaz (1986).Flere av albumene ble storselgere i Norge, blant annet:  Secret Combination (1981)  Windsong (1982) Night Line (1983)  Abstract Emotions (1986)  Rich And Poor (1989)  Through the Eyes of Love (1992)  Don't Say It's Over (1993) I Norge har Crawford imidlertid bare har hatt én hit, Diamante (1992), en duett med den italienske sangeren Zucchero. Hun har gitt ut to kritikerroste, jazzpregede duoalbum med pianisten Joe Sample (tidligere medlem av The Crusaders): Feeling Good (2006) og No Regrets (2008). Les mer i Store norske leksikon musikk soul popmusikk musikk i Norge